Дәрес барышы:

1. Оештыру моменты.

Тәрбияче: Балалар карагыз әле тәрәзәгә, бүген һава торышы нинди?

Балалар: Әйбәт, кар яуган, җылы....

Тәрбияче: Балалар әйдәгез сәяхәткә барыйк.

Балалар: Әйдәгез.

Т: Балалар нәрсә белән барыйк икән?

Б: Автобус, поезд..һ.б.

Т: Сәяхәтебез безнең шәһәр буенча була, шуңа күрә, әйдәгез дөрестән дә автобус белән барыйк.

- Ә автобус белән барыр өчен безгә кая барырга кирәк?

Б: Тукталышка.

Т: Дөрес балалар автобуслар теләсә кая туктамыйлар, аларның билгеле урыннары бар, анда кешеләр җыелып автобус көтеп торалар – тукталыш була инде ул.

- Менә безнең автобусыбыз, ә кемнең йөртүче буласы килә?

(Бер балага руль бирелә, кепка кия)

2.

- Менә йөртүчебез бар, хәзер без дә кереп утырыйк инде.

(Балалар кереп утыралар)

Автобус рәсеме чыга.

Т: Бу автобус балалар. Ә автобус нинди?

Б: Зур, кызыл төстә, тәрәзәләре бар....һ.б.

Т: Салоннында нәрсәләр бар?

Б: Утыргычлары.

Т: Автобусны кем йөртә?

- Ә йөртүче кая утыра?

Б: Кабинада.

Т: Балалар автобуста үзегезне тәртипле тотарга кирәк, салонда чабып йөрергә ярамый, тотынып утырырга кирәк, сез үзегез генә автобуста йөри алмыйсыз.

Ә хәзер тотыныгыз, киттек.

Автобуска утырдык

Сәяхәткә җыендык

Би би би, би би би

Сәяхәткә җыендык.

Т: Беренче тукталыш:”Төзелеш”.

Йөк машинасы рәсеме чыга.

Т: Балалар бу нинди машина?

Б: Йөк машинасы, камаз.

Т: Ә йөк машинасы нәрсәдән тора?

Б: Кабина, арба, тәгәрмәчләре...һ.б.

Т: Ә йөк машинасын кем йөртә?

Б: Йөртүче.

Т: Ә йөк машинасы безгә ни өчен кирәк?

Б: Йөк, кирпечләр, ташлар ташырга.

Т: Балалар автобус һәм йөк машинасы

кайдан йөри?

Б: Юлдан, асфальттан, җирдән....

Т: Әйе дөрес юлдан.

Т: Балалар карагыз әле эскә анда нидер оча?

Б: самолетлар.

Т: Дөрес балалар самолет оча.

Самолет рәсеме чыга.

Т: Балалар самолетның нәрсәләре бар?

Б: Канатлары, койрыгы, тәгәрмәчләре, тәрәзәләре..һ.б.

Т:Балалар самолет ни өчен кирәк?

Б: Ул кешеләрне йөртә.

Т: Әйе, балалар ул кешеләрне утыртып йөртә. Ә самолетны очучы йөртә.

- Ә хәзер әйдәгез уйнап алыйк,самолетларга утырып очып йөрик. Моторларны кабыздык, канатларны ачтык, очып киттек.

Т: Ә хәзер сәяхәтебезне дәвам итик, автобуска утырыйк.

- Менә без сезнең белән “ Елга порты” тукталышына килеп җиттек, ул су буенда урнашкан.

- Судан нинди транспорт төрләре йөри?

Б: Көймә, теплоход, пароход..һ.б.

Т: Әйе, балалар теплоход судан йөзә.

Теплоход рәсеме чыга.

Т: Теплоходны кем йөртә икән балалар?

Б:Капитан.

Т:Алар ни өчен кирәк?

Б:Кешеләр йөртергә.

Т: Ә хәзер балалар әйдәгез көймә тезеп, көймәдә йөрик.

Уен “ Көймәдә йөзеп йөрибез”.

Т: Балалар кайтыр вакытыбыз да җитте. Әйдәгез утырыбыз автобуска.

Балалар без сезнең белән сәяхәт вакытында нинди транспортлар күрдек?

Б: Автобус, камаз, самолет, теплоход.

Т: Автобусны кем йөртә? Самолетны кем йөртә? Теплоходны кем йөртә?

Балалар самолет нишли? Теплоход нишли? Машина нишли?

Менә балалар кайтып та җиттек.

Икенче кечкенәләр төркемендә “Транспорт төрләре”

темасына план-конспект.

Тәрбияче: Шарипова С. К.

Казан 2012ел.

**Максат:** Балаларны транспорт төрләре белән таныштыруны дәвам итү,транспорт турында белемнәрен арттыра барып, сүзлек запасын баету, активлаштыру. Транспортта үзеңне тоту кагыйдәләрен ачыклау.

Балаларның фикерләү сәләтләрен, игътибарларын, тизлекләрен, җитезлекләрен үстерү.

Балаларда яшьтәшләренә карата ихтирамлы, сабыр мөнәсәбәт булдыру.

**Мет. алымнар:** Әңгәмә, сорау-җавап, рәсем карау, уен, йомгаклау.

**Әсбаплар:** Руль, кепка, зур шакмаклар, 2 штурвал, 2 капитан башлыгы, магнитофон, транспорт төрләре рәсеменнән торган презентация, кәгазь самолетлар.